[{"text_idx": "#000000", "text": "SALT Curated Resources for Teaching"}, {"text_idx": "#000002", "text": "Yn y cyfnod anodd hwn o ymaddasu i ddysgu ac addysgu ar-lein, efallai na fydd ennill clod ar gyfer eich addysgu fel Cymrawd yr Academi Addysg Uwch ar ben eich rhestr o bethau y mae\u2019n rhaid ichi eu gwneud. Serch hynny mae\u2019r broses ymgeisio yn werthfawr iawn, yn eich galluogi i adlewyrchu ar eich arfer addysgu, dathlu\u2019r ymagweddau sydd wedi gweithio\u2019n dda ac ystyried ffyrdd o gefnogi dysgu mwy effeithiol gan fyfyrwyr. Fel rhan o ddathliad 500 o Gymrodorion gan SALT, darllenwch am y ffordd roedd o fudd i un o\u2019n Cymrodorion ac aseswyr presennol, ynghyd a\u0302\u2019i awgrymiadau ar gyfer ymgeisio."}, {"text_idx": "#000004", "text": "\u201cRydw i wedi bod yn gweithio ym Mhrifysgol Abertawe ers 12 mlynedd, yn gyntaf fel cymrawd dysgu cyfrwng Cymraeg, yna fel darlithydd yn y Cyfryngau Digidol. Gorffennais y Dystysgrif Addysgu yn 2012 pan oedd yn bortffolio mawr o waith gyda chroesgyfeiriadau yn y tu blaen i Fframwaith Safonau Proffesiynol y DU.[1] Mewn rhai ffyrdd, efallai i fi gychwyn ar y Dystysgrif yn rhy gynnar, am i fi weld bod y myfyrio ar ymarfer mor bwysig a doedd gyda fi ddim gymaint o brofiad addysgu i fyfyrio arno. Fe wnes i fwynhau ymdrin ag agweddau ar y damcaniaethau am ddysgu a dysgu am amrywiol ddulliau i gael adborth gan fyfyrwyr. Er enghraifft, \u201cpapurau munud\u201d[2], lle mae myfyrwyr yn nodi un peth a ddysgwyd o\u2019r sesiwn \u2013 rwy\u2019n defnyddio\u2019r rhain ar bapur ac yn electronig fel rhan o\u2019m \u2018hoffer addysgu\u2019 \u2013 yr amrywiaeth o bethau y galla i ddefnyddio i fesur sut mae myfyrwyr yn dysgu a pha mor effeithiol yw fy addysgu. \u201d"}, {"text_idx": "#000006", "text": "\u201cMae\u2019n jig-so. Does dim posib i chi eu gweld ar eu pennau eu hunain \u2013 hyd yn oed os ydych chi\u2019n ystyried y Meysydd Gweithgaredd ynddynt eu hunain, mae\u2019r Wybodaeth Graidd a\u2019r Gwerthoedd Proffesiynol ymhlyg yn hynny. Mae\u2019n debyg na fyddwch chi\u2019n addysgu\u2019n effeithiol os ydych chi\u2019n eu gweld ar waha\u0302n. I mi nawr, mae\u2019n anodd gwahanu pob dimensiwn. \u201d"}, {"text_idx": "#000011", "text": "\u201cMae wedi bod yn braf gweld, trwy ddarllen neu siarad ag ymgeiswyr, bod rhywfaint o gyffredinoldeb mewn addysgu gwaeth beth yw\u2019r ddisgyblaeth. Er enghraifft, bod nifer yn poeni am ddysgu dosbarthiadau mawr! Does dim ots ai rheolaeth, gwyddoniaeth neu beirianneg yw\u2019r pwnc, gall yr addysgwr deimlo\u2019r un peth!"}, {"text_idx": "#000012", "text": "Rwyf hefyd wedi gallu cymryd rhai awgrymiadau o geisiadau eraill a rhoi hynny ar waith yn fy ymarfer fy hun. \u201d"}, {"text_idx": "#000014", "text": "\u201cDydw i ddim wedi gallu mynd i lawer o sesiynau DPP ffurfiol trwy SALT / datblygu staff. Ond i fi, mae cael cydweithwyr gerllaw ar un coridor wedi bod yn hanfodol bwysig er mwyn galluogi \u2018sgyrsiau coridor\u2019 i ddigwydd. Gallaf fynd i drafod sut mae sesiwn wedi mynd a rhannu awgrymiadau ar wahanol ddulliau. Mae hyn yn ein galluogi i effeithio ar arfer ein gilydd."}, {"text_idx": "#000015", "text": "Rydw i yn ystyried Twitter yn rhan o fy DPP: rwy\u2019n dilyn rhai pobl allweddol sy\u2019n dysgu cyrsiau diddorol, efallai\u2019n dysgu o fewn fy nisgyblaeth neu faes pwnc cysylltiedig ac rwyf hefyd yn dilyn rhai o Brif Gymrodyr yr AAU \u2013 yn aml mae ganddyn nhw bethau diddorol i\u2019w rhannu. Rwy\u2019n dilyn rhai hashnodau hefyd fel #AcademicTwitter, a all fod yn ddefnyddiol iawn cyn belled a\u0302\u2019ch bod chi\u2019n barod i hidlo trwy negeseuon trydar. Rwyf hefyd yn llechu o gwmpas #LTHEChat[] o bryd i\u2019w gilydd [4]"}, {"text_idx": "#000017", "text": "\u201cMae\u2019n werth gwneud cais, oherwydd bydd yn eich helpu chi i fyfyrio ar eich ymarfer addysgu. Dydyn ni ddim yn gwneud hynny ddigon oherwydd pwysau amser, ond bydd datblygu\u2019ch cais yn rhoi golwg fwy cyflawn i chi o\u2019ch ro\u0302l, a bydd yn eich helpu i fod yn well yn yr ystafell ddosbarth.."}, {"text_idx": "#000018", "text": "Peidiwch a\u0302 bod ofn y damcaniaethau addysgu chwaith \u2013 mae yna ddarnau o ddoethineb. Rwy\u2019n frwd iawn dros ymyriadau addysg sydd a\u0302 thystiolaeth tu o\u0302l iddyn nhw. Rwy\u2019n croesawu gwaith yr Athro Phil Newton yn arbennig \u2013 mae\u2019n chwalu llawer o fythau [5]. A pheidiwch a\u0302 meddwl bod newydd bob amser yn dda \u2013 er enghraifft mae yna lawer o anogaeth i fynd i ddull ystafell ddosbarth wedi\u2019i fflipio, ond mae tystiolaeth y gall darlith wedi\u2019i chynllunio a\u2019i chyflwyno\u2019n dda fod yr un mor effeithiol wrth gefnogi dysgu myfyrwyr. \u201d"}, {"text_idx": "#000022", "text": "Hefyd, byddwch yn agored i fod yn feirniadol o\u2019ch addysgu eich hun. Un o\u2019r prif resymau dros beidio cymeradwyo ceisiadau\u2019n syth yw nad yw\u2019r unigolyn wedi dangos bod eu dulliau\u2019n effeithiol, yn bennaf oherwydd nad ydyn nhw wedi myfyrio ar eu hymarfer. Wrth gwrs mae ffactorau cymhleth i\u2019w hystyried gyda charfannau myfyrwyr gwahanol, ond gallwch chi gydnabod y cyfyngiadau hyn a sylwi efallai bod lle i newid."}, {"text_idx": "#000023", "text": "Efallai eich bod yn meddwl nad oes gennych ddigon o amser i gyflwyno cais \u2018da\u2019, ond meddyliwch amdano fel buddsoddiad ar gyfer eich dyfodol, ar gyfer datblygu eich taith bersonol trwy fyfyrio ar eich ymarfer.\u201d"}, {"text_idx": "#000025", "text": "\u201c\u201cWel. Rydw i wedi bod yn gyfarwyddwr rhaglen ar gyfer yr MA yn y Cyfryngau Digidol ers 2013. Mae hynny\u2019n fy ngalluogi i gael persbectif llawer ehangach o\u2019n darpariaeth \u2013 i ystyried: beth mae myfyrwyr sy\u2019n dod i mewn yn chwilio amdano? Sut mae ein cwricwlwm yn cyd-fynd a\u0302 meincnodau diwydiant a phwnc? Rwyf hefyd newydd orffen chwe blynedd fel swyddog asesu adrannol ac wedi gallu, gobeithio, dylanwadu ar arferion fy nghydweithwyr o ran safonau ansawdd asesu. Ar ryw adeg, byddaf yn ystyried gwneud cais am Uwch Gymrodoriaeth.\u201d\u201d"}, {"text_idx": "#000026", "text": "[1] Cafodd yr UKPSF ei ddiweddaru yn 2011. Mapiwyd gwaith Rhys i fersiwn y fframwaith a oedd yn bodoli cyn hynny."}, {"text_idx": "#000028", "text": "[3] Mae yna ystod o ffyrdd i ennyn diddordeb myfyrwyr ac i wirio eu dealltwriaeth. Gweler gwefan SALT am gymhariaeth o\u2019r rhain: "}, {"text_idx": "#000030", "text": "[5] Proffil staff Phil Newton: "}, {"text_idx": "#000040", "text": "The cookie settings on this website are set to \"allow cookies\" to give you the best browsing experience possible. If you continue to use this website without changing your cookie settings or you click \"Accept\" below then you are consenting to this."}]